Številka: 0072-3/2022-DI/19

Datum: 17. 10. 2022

**Izvajalcem:**

* **Onkološkemu inštitutu v Ljubljani**
* **UKC Ljubljana, UKC Maribor, UK Golnik, SB Celje, SB Nova Gorica, SB Novo mesto, SB Slovenj Gradec, SB Jesenice**
* **splošnih ambulant, splošnih ambulant v socialnovarstvenih zavodih, otroških in šolskih dispanzerjev, otroških in šolskih dispanzerjev v drugih zavodih, turističnih ambulant ter NMP**
* **lekarniške dejavnosti**

**Navodilo o beleženju in obračunavanju zdravstvenih storitev in izdanih materialov**

**Okrožnica ZAE 15/22: Dopolnitve šifrantov za obračun zdravstvenih storitev**

**Okrožnico izdajamo z namenom dopolnitve programske opreme za obračun zdravstvenih storitev. Okrožnica je namenjena poslovodstvu zavodov in koncesionarjev in ni namenjena informiranju zdravnikov in ostalega zdravstvenega osebja.**

Podlaga za dopolnitve in spremembe šifrantov za obračun zdravstvenih storitev je dopolnitev Sklepa o načrtovanju, beleženju in obračunavanju zdravstvenih storitev, ki jih je sprejel Upravni odbor Zavoda 20. 9. 2022 na 10. redni seji, Sklep o določitvi najvišje višine povračila stroškov testov HAG za samotestiranje na virus SARS-CoV-2 ter načinu izstavitve zahtevkov za povračilo teh stroškov z dne 28. 9. 2022 in druge dopolnitve.

Spremembe in dopolnitve so oštevilčene, pri vsaki točki pa je navedena kontaktna oseba za vsebinska vprašanja. V okrožnici je zajeta naslednja vsebina:

[1. Telemedicinska obravnava pacientov, obolelih s COVID 19 – planiranje po storitvi](#_Toc116643521)

[2. Lekarne – beleženje izdaje HAG testov za samotestiranje (dopolnitev Okrožnice ZAE 12/22)](#_Toc116643522)

[3. Referenčne obravnave v ambulantah družinske medicine – sprememba opisa nekaterih storitev](#_Toc116643523)

[4. Splošne ambulante, otroški in šolski dispanzerji, turistične ambulante ter NMP – dopolnitev opisa storitve K0020 »Mali poseg«](#_Toc116643524)

[5. Izvajanje PET CT – sprememba opisa storitve E0624 »Radiološka obravnava PET CT preiskave«](#_Toc116643525)

S spoštovanjem.

|  |  |
| --- | --- |
| Pripravili:Jerneja Bergant, strokovna sodelavkaSaša Strnad, svetovalka področjaAlenka Zver, svetovalka področjaMarko Bradula, svetovalec področja  | Sladjana Jelisavčić,vodja – direktorica področja I |

1. **Telemedicinska obravnava pacientov, obolelih s COVID 19 – planiranje po storitvi**

*UKC Ljubljana, UKC Maribor, UK Golnik, SB Celje, SB Nova Gorica, SB Novo mesto, SB Slovenj Gradec, SB Jesenice*

**Povzetek vsebine**

Zavod je z Okrožnicama ZAE 3/21 in 1/22 opredelil financiranje telemedicinskih obravnav pacientov, obolelih s COVID 19 iz proračuna RS, z Okrožnico ZAE 13/22 pa se od 1. 9. 2022 navedene obravnave obračunajo v breme OZZ.

Ker se pri financiranju iz proračuna storitve niso planirale, pri financiranju v breme OZZ pa se, s tokratno okrožnico opredeljujemo, da se storitvi E0766 »TMO bolnikov s COVID 19 – center« in E0767 »TMO bolnikov s COVID 19 - matična enota« planirata po storitvi.

**Navodilo za obračun**

Skladno z navedenim dopolnjujemo seznam storitev 15.2 »Storitve, ki nimajo strukture PGO« kot sledi:

|  |  |  |  |
| --- | --- | --- | --- |
| Šifra | Kratek opis | Dolg opis | Nivo planiranja |
| E0766 | TMO bolnikov s COVID 19 - center | TMO bolnikov s COVID 19 - center - telemedicinska obravnava (TMO) bolnikov s COVID 19 telemedicinski center (TMC) vključuje:- izobraževanje in usposabljanje bolnika o uporabi merilnih naprav in aplikacije ter o pošiljanju meritev in načinom komunikacije z zdravstvenim osebjem v TMC;- dnevno spremljanje in analizo meritev in vprašalnikov v skladu s protokolom TMO ter obveščanje matične enote o spremembah zdravstvenega stanja pacienta;- telemedicinsko intervencijo na relacijah bolnik in DMS ali DMS in zdravnik;- logistiko merilnih kompletov (šifriranje, evidenca, dostava in reverz za matične enote);- obvladovanje dokumentacije (navodila za bolnike, algoritmi ukrepov...);- zaključek TMO in poročilo.Storitev se lahko evidentira največ 2x na bolnika na leto.Storitev se izključuje z vsemi ostalimi storitvami iz seznama storitev specialistične ambulantne dejavnosti razen z E0767.Storitev izvajata zdravnik specialist in DMS. Storitev se obračuna po izdanem poročilu. | **E0766** |
| E0767 | TMO bolnikov s COVID 19 - matična enota | TMO bolnikov s COVID 19 - matična enota - telemedicinska obravnava (TMO) bolnikov s COVID 19 - matična enota vključuje:- prvi pregled s preverjanjem izpolnjevanja vključitvenih kriterijev po PKP 7 za bolnika s COVID 19 za TMO;- informiranje bolnika o poteku TMO (osnovne informacije in navodila o uporabi in vračanju kompleta);- dnevna e-vizita bolnika in pregled meritev, dnevnikov glede na obvestilo TMC o alarmih;- telemedicinsko intervencijo na relacijah bolnik in DMS, DMS in zdravnik ali zdravnik in zdravnik;- zaključni pregled in poročilo.Storitev se lahko evidentira največ 2x na bolnika na leto.Storitev se izključuje z vsemi ostalimi storitvami iz seznama storitev specialistične ambulantne dejavnosti razen z E0766.Storitev izvajata zdravnik specialist in DMS. Storitev se obračuna po izdanem poročilu. | **E0767** |

Spremembe veljajo za storitve, opravljene od 1. 9. 2022 do predvidoma 31. 12. 2022.

Kontaktna oseba za vsebinska vprašanja:

Pika Jazbinšek (pika.jazbinsek@zzzs.si; 01/30-77-534)

1. **Lekarne – beleženje izdaje HAG testov za samotestiranje (dopolnitev Okrožnice ZAE 12/22)**

*Vsem izvajalcem lekarniške dejavnosti*

**Povzetek vsebine**

Z Okrožnico ZAE 12/22 smo opredelili obračun izdaje testov za samotestiranje po osebi. Pri tem smo opredelili minimalni nabor podatkov, ki jih lekarna za osebe, ki nimajo urejenega zdravstvenega zavarovanja (tako za slovenske kot tuje osebe) ter za tuje zavarovane osebe brez slovenske KZZ, navede na zahtevkih za plačilo: priimek in ime, datum rojstva, spol ter stalni ali začasni naslov.

Zaradi prilagoditve programov tako na strani lekarn kot ZZZS, smo z LZS in programskimi hišami dogovorili, da so podatki o spolu in naslovu za teste, izdane do 30. 9. 2022, neobvezni podatki.

Skladno s sprejetim Sklepom o določitvi najvišje višine povračila stroškov testov HAG za samotestiranje na virus SARS-CoV-2 ter načinu izstavitve zahtevkov za povračilo teh stroškov z dne 28. 9. 2022, obveznost pošiljanja podatkov o naslovu s 1. 10. 2022 spreminjamo na obvezno, podatek o spolu pa še naprej ostaja neobvezen podatek.

**Navodilo za obračun**

Skladno z navedenim dopolnjujemo kontrole podatkov minimalnega nabora na PGO strukturi. Kontrole bodo objavljene v Tehničnem navodilu za pripravo in elektronsko izmenjevanje podatkov obračuna zdravstvenih storitev in izdanih materialov.

Spremembe veljajo za teste, izdane od 1. 10. 2022 dalje.

Kontaktna oseba za vsebinska vprašanja:

Jerneja Bergant (jerneja.bergant@zzzs.si; 01/30-77-573)

1. **Referenčne obravnave v ambulantah družinske medicine – sprememba opisa nekaterih storitev**

*Vsem izvajalcem splošnih ambulant z izvajanjem referenčnih obravnav*

**Povzetek vsebine**

Upravni odbor Zavoda je sprejel dopolnitev dolgih opisov naslednjih storitev referenčnih obravnav:

* RA124K »Preventivna obr.– DMS: KOPB»,
* RA130K »Skupinske zdravstveno vzgojne aktivnosti (od 6 -9 oseb)«,
* RA131K »Obravnava v timu» in
* RA132K »Kratek obisk pri DMS».

Pri storitvi RA124K »Preventivna obr.– DMS: KOPB« se v dolgem opisu navedenim šifram storitev, ki nimajo črke K, le-ta doda; pri storitvi RA130K »Skupin.zdrav.vzgoj.aktivnosti (6 -9 os.)« se opis storitve spreminja tako, da se črtajo aktivnosti, ki jih ne izvajajo več diplomirane medicinske sestre v ambulantah družinske medicine, ampak centri za krepitev zdravja in Zdravstveno vzgojni centri; pri storitvah RA131K »Obravnava v timu« in RA132K »Kratek obisk pri DMS« pa je opis storitev dopolnjen s pravilnim navajanjem izključevanj z drugimi storitvami.

**Navodilo za obračun**

Skladno z navedenim se opisi storitev dopolnjujejo v naslednjih seznamih storitev:

* seznam storitev 15.20a »Storitve referenčnih obravnav v ambulantah družinske medicine (302 001)«:

| Šifra | Kratek opis | Dolg opis |
| --- | --- | --- |
| RA124K | Preventivna obr.– DMS: KOPB | Preventivna obravnava s presejanjem in svetovanjem - DMS: spremljanje ogroženosti za kronično obstruktivno bolezen (KOPB)Izključuje se s: RA129K, RA130K, RA132KPOSTOPKI PRESEJANJA- usmerjena družinska, delovna, socialna, in negovalna anamneza, - identifikacija tveganja (kajenje, izpostavljenost kemikalijam in prahu, pasivno kajenje),- izpolnjevanje presejalnih vprašalnikov za preventivni pregled na področju KNB (Algoritem presejanja- glej spletno stran: http://www.referencna-ambulanta.si/wp-content/uploads/22082019\_Algoritem\_V5\_20082019.pdf).POSTOPKI IN POSEGI ZDRAVSTVENE NEGE- merjenje in evidentiranje telesne višine,- merjenje in evidentiranje telesne mase,- merjenje in evidentiranje Spo2,- merjenje in evidentiranje KT- izvedba spirometrije\* (\*izvid odčita ZDM).EVIDENTIRANJE IN VREDNOTENJE REZULTATOV PRESEJANJA ZA KOPB- vrednotenje ogroženosti za KOPB in ocena stanja,- identifikacija in vrednotenje DT.SVETOVANJE ZA ZDRAV ŽIVLJENJSKI SLOG IN OPUŠČANJE ZDRAVSTVENO TVEGANIH VEDENJ- podajanje rezultatov presejanja pacientu,- motivacijsko svetovanje in načrtovanje sprememb za zdrav življenjski slog in pomoč pri opuščanju zdravstveno tveganih vedenj, opuščanje kajenja ter določitev ciljev,- ocena pacientovega razumevanja informacij.ZAKLJUČEK PREVENTIVNEGA PREGLEDA- po potrebi, skladno z opredeljenim protokolom napotitev k ZDM,- napotitev v ZVC/CKZ skladno z opredeljenim protokolom,- naročanje pacienta na kontrolni pregled skladno s protokolom,- dokumentiranje opravljenega dela in zdravstvenih storitev v računalniški program,- evidenca suma na KOPB po opravljeni obravnavi pri DMS, oziroma potrditev diagnoze KOPB pri ZDM in ob potrditvi diagnoze vodenje registra kroničnih bolnikov s KOPB (šifra po MKB). OPOMBA- Pri prvem preventivnem pregledu (pri prvem presejanju za KOPB) izvedemo celotno preventivno obravnavo s presejanjem in svetovanjem na področju ogroženosti za KNB (beleži se kot **~~RA121~~** **RA121K**) ter presejanje na področju ogroženosti za KOPB (beleži se kot **~~RA124~~** **RA124K**).- V primeru spremljanja ogroženosti na področju KOPB izvedemo usmerjeno anamnezo na področju življenjskega sloga (s poudarkom na kajenju in izpostavljenosti kemikalijam in prahu) ter spremljanje na področju ogroženosti za KOPB (beleži se kot **~~RA124~~** **RA124K**).OCENA STANJA Z VREDNOTENJEM TER AŽURIRANJE REGISTRA- ni ogroženosti - vpis v register oseb brez dejavnikov tveganja-> takojšnji motivacijski pogovor s svetovanjem, informiranje, zdravstvena vzgoja-> napotitev v ZVC/CKZ v kratke ZV delavnice- ogroženost - vpis v register DT-> takojšnji motivacijski pogovor s svetovanjem, informiranje, zdravstvena vzgoja, napotitev v ZVC/CKZ (individualne ali skupinske obravnave)-> napotitev k ZDM v skladu s protokolom- sum na bolezen - napotitev k ZDM v skladu s protokolom. |
| RA131K | Obravnava v timu  | Obravnava v timu je posvet članov tima o zdravstvenih težavah pacienta in ukrepih.**~~Ne izključuje nobene storitve, razen~~ ~~RA130K.~~ Izključuje samo RA130K.**- posvet z ZDM o ugotovljenih odstopanjih pri posameznih obravnavah,- posvet z ZDM o potrebnih dodatnih posegih in preiskavah. Storitev se obračuna za vsakega obravnavanega pacienta. Dogovorjeni ukrepi se zapišejo v medicinsko dokumentacijo.  |
| RA132K | Kratek obisk pri DMS  | Kratek obisk pri DMS **~~Izključuje se s: RA131K~~ Izključujejo se: RA116K, RA117K, RA118K, RA119K, RA120K, RA121K, RA122K, RA123K, RA124K, RA126K, RA127K, RA128K, RA129K, RA130K, RA133K, RA134K, RA135K, RA136K.**- kratek obisk z izvedbo:-> naročenih postopkov in posegov zdravstvene nege in medicinsko tehničnih posegov (spirometrija, ekg, PEF, merjenje gleženjskega indeksa, 24 urno merjenje krvnega tlaka, merjenje TT, KT, TV, OP, krvni sladkor v kapilarni krvi-glukometer...), -> individualnega svetovanja: o uporabi pršilnikov ali peresnikov ali MTP pripomočkov (PEF, glukometer, ...) ali preverjanje delovanja aparata za merjenje krvnega tlaka ali pomoč pri izpolnjevanju vprašalnika SVIT...;- kratka informacija in vabljenje s svetovanjem, zdravstveno vzgojno svetovanje z uporabo različnih komunikacijskih sredstev (pisno, telefonsko, po mailu, osebno), navodila pacientu po naročilu ZDM. |

* seznam storitev 15.3 »Storitve PGO«:

| Šifra | Kratek opis | Dolg opis |
| --- | --- | --- |
| RA130K | Skupin.zdrav.vzgoj.aktivnosti (6 -9 os.) | Skupinske zdravstveno vzgojne aktivnosti (od 6 -9 oseb)Izključujejo se: RA116K, RA117K, RA118K, RA119K, RA120K, RA121K, RA122K, RA123K, RA124K, RA126K, RA127K, RA128K, RA129K, RA131K, RA132K, RA133K, RA134K, RA135K, RA136K. Upoštevati ustrezne napotitve na delavnice/svetovanja v ZVC/CKZ.- Skupinska zdravstveno vzgojna obravnava pacientov z kazalniki ogroženosti ali s sorodnimi znaki kroničnih obolenj (**~~npr.:~~** za pouk samovodenja KOPB**~~,~~** **in** Astme**)**, **~~Osteoporoze.~~****~~- svetovanje in učenje o zdravem življenjskem slogu,- svetovanje in učenje o zdravi prehrani, - svetovanje in učenje o osebni higieni,- svetovanje o gibanju,~~**- svetovanje in učenje o pravilnem načinu uporabe zdravil: **pršilniki/inhalacijska terapija,  ~~(pršilniki),~~** - uporabi MP pripomočkov (**~~injekcijske igle~~**, PEF, flutter, Aerochamber, Volumatic buča,...). |

Spremembe veljajo za storitve, opravljene od 1. 1. 2023 dalje.

Kontaktna oseba za vsebinska vprašanja:

Karmen Grom Kenk (karmen.grom-kenk@zzzs.si; 01/30-77-340)

1. **Splošne ambulante, otroški in šolski dispanzerji, turistične ambulante ter NMP – dopolnitev opisa storitve K0020 »Mali poseg«**

*Vsem izvajalcem splošnih ambulant, splošnih ambulant v socialnovarstvenih zavodih, otroških in šolskih dispanzerjev, otroških in šolskih dispanzerjev v drugih zavodih, turističnih ambulant ter NMP*

**Povzetek vsebine**

Upravni odbor Zavoda je sprejel dopolnitev opisa storitve K0020 »Mali poseg«, in sicer se predlaga obračun dveh novih malih posegov:

* odstranitev tujka iz očesa, ki jih odstranjujejo v ambulanti z obilnim spiranjem očesa s fiziološko tekočino ter
* razrešitev sinehij labij pri majhnih deklicah, kar je pogosto prisotno pri deklicah dojenčicah, ki še uporabljajo plenice, lahko pa tudi kasneje. Ob pregledu spolovila se vidi med obema sramnima ustnama nežno vezivo, ki ga lahko prekinejo z vatirano palčko. Do sedaj so za ta poseg otroke pošiljali h ginekologom.

Po uspešni izvedbi navedenih posegov napotitev na specialistični nivo ni potrebna.

**Navodilo za obračun**

Skladno z navedenim spreminjamo seznam storitev 15.20 »Storitve v splošnih ambulantah, dispanzerjih za otroke in šolarje ter nujni medicinski pomoči (302 001, 302 002, 302 036, 327 009, 327 011, 327 013, 338 024, 338 040 - 047, 338 051, 338 062, 338 063)«:

| **Šifra** | **Kratek opis** | **Dolg opis** |
| --- | --- | --- |
| K0020 | Mali poseg | V primeru, ko osebni izbrani zdravnik na podlagi medicinske indikacije opravi mali poseg, ga evidentira in obračuna – razlog in poseg morata biti razvidna iz medicinske dokumentacije:- blokada bolečih mest z lokalno infiltracijo zdravila,- odstranitev tujka iz nosu, **očesa**, sluhovoda ali grla,- izpiranje cerumna,- prepihovanje Evstahijevih tub,- punkcija burze,- punkcija podkožnega hematoma, - sprostitev hematoma pod nohtom,- aplikacija kisika, inhalacija zdravil,- odvzem brisa,- menjava traku v sluhovodu,- mavčenje, - ekskohleacija moluskov / lapizacija. Pri zdravljenju do 10 kožnih sprememb (vključno z 10 spremembami) se storitev obračuna 1-krat. Pri zdravljenju več kot 10 kožnih sprememb se storitev obračuna 2-krat. Obračun storitve več kot 2-krat ni možen, - lapizacija popkovnega granuloma**,** **razrešitev sinehij labij**.  |

Spremembe veljajo za storitve, opravljene od 1. 1. 2023 dalje.

Kontaktna oseba za vsebinska vprašanja:

Karmen Grom Kenk (karmen.grom-kenk@zzzs.si; 01/30-77-340)

1. **Izvajanje PET CT – sprememba opisa storitve E0624 »Radiološka obravnava PET CT preiskave«**

*Onkološki inštitut v Ljubljani*

**Povzetek vsebine**

Upravni odbor Zavoda je sprejel spremembo dolgega opisa storitve E0624 »Radiološka obravnava PET CT preiskave«. Opis se dopolnjuje zato, ker je pri obračunavanju navedene storitve prihajalo do nejasnosti, kdaj se storitev lahko obračuna poleg CT preiskave in kdaj ne.

**Navodilo za obračun**

Dolg opis storitve E0624 dopolnjujemo v seznamu storitev 15.2 »Storitve, ki nimajo strukture PGO« tako, da se glasi:

| ***Šifra*** | ***Kratek opis*** | ***Dolg opis*** |
| --- | --- | --- |
| E0624 | Radiološka obravnava PET CT preiskave | Radiološka obravnava PET CT preiskave. **Pacienti z limfomi prejmejo kontrastno sredstvo, ki ga sicer zaradi PET CT preiskave ne bi dobili, radiološki inženir na oddelku za nuklearno medicino dodatno obdela slike po radioloških protokolih in pri tem uporabi do 60 % delovnega časa. Na podlagi izvida PET CT preiskave specialist radiolog dodatno napiše izvid po pregledu slik za 3 lokacije - vrat, toraks in abdomen. Pacientu je prihranjena doza sevanja, ki bi jo prejel, če bi opravil dodatno CT preiskavo. Napotni zdravnik potrebuje CT preiskavo zaradi opisa morfoloških sprememb, vidnih na preiskavi in oceno sprememb, ki so nejasnega pomena na PET CT izvidu in pomembno vplivajo na terapijo oz. oceno izhodiščnega stanja pri pacientih, ki bodo potrebovali obsevanje. Obračun preiskave vsebuje dodatno delo radiološkega inženirja, specialista radiologa in strošek kontrastnega sredstva. Časi vključujejo diktiranje, pregled in avtorizacijo izvidov. Storitev se lahko evidentira in obračuna po izdanem izvidu. Storitev izvajata zdravnik specialist radiolog in radiološki inženir.**  |

Spremembe veljajo za storitve, opravljene od 1. 1. 2023 dalje.

Kontaktna oseba za vsebinska vprašanja:

Pika Jazbinšek (pika.jazbinsek@zzzs.si; 01/30-77-534